Kraszna (románul: Crasna) a vele azonos nevű folyó partján elterülő település, Zilah, Csucsa, Szilágysomlyó és Nagyfalu irányából érkező utak metszéspontjában található.
Feltételezhetően a szláv eredetű “krasna”, azaz szép melléknévből eredeztethető az elnevezés. Györffy György szerint a szláv Kraszna (Kraszno) helynév megfelel a magyar Széplak helyneveknek, amelyek udvarhelyet, nagybirtokközpontokat jelentenek.
Krasznavár köré létesült a jelentős történelmi múlttal rendelkező település, a Szent István-i magyar állam egyik legkorábbi alapítású megyéje. Kraszna területe az államalapításkor a Csolt-Vata nemzetség nyári legelőterülete, birtokközpontja volt. A 15 - 16. század között a terület hol a Bánffyak hol a Báthoryak tulajdonában volt, a két család sokat pereskedett érte.
"Nagy múltra tekinthet vissza szülőfalunk. Évszázadokon át szorgos, dolgos, életrevaló nép lakta. Sokféle kézműves mesterséget űztek, művelték a földet, szőlőt termesztettek. Voltak kovácsok, rézművesek, szabók, lakatosok és asztalosok. Nagymamáink és dédnagymamáink naphosszakat hímzéssel, varrással töltöttek. Mára már csak a kertészkedés és földművelés maradt fenn mindezekből, viszont a krasznai zöldség eljut távolabbi városok piacára is." Kovács Kincső és Pop Sandy-Lorena
Kraszna talán az egyetlen olyan település a környéken, ahol az iskolában többségben vannak a magyar diákok. A krasznai iskolacsoport pedagógusai és tanulói mindent meg is tesznek azért, hogy intézményük jóhírét megszilárdítsák, sőt növeljék, hiszen rengeteg versenyen, pályázaton és diákolimpián vesznek részt, kiváló eredménnyel!
Információk, érdekességek Krasznáról: http://www.crasna.eu/hu
http://cleverlearn.com/,writing your first book,http://www.mediacionyarbitraje.com.sv/,research paper on racism in schools,http://www.rickymartinmusic.com/